Episode 5 De vant krigen, men tapte freden. Dette paradoksale utsagnet er for alltid knyttet til krigsseilernes vanskjebne etter krigen, og den skammelige behandlingen de hjemvendte sjøfolkene fikk av det frie Norge etter 1945. Det bitreste nederlaget var da krigsseilerne tapte kampen om Nortraships hemmelige fond. Først i 1972 fikk krigsseilerne oppreisning, da Stortinget vedtok en såkalt Ex gratia-utbetaling til alle krigsseilere og deres etterlatte.